**PĀRSKATS PAR CILVĒKA ORGĀNU IEGUVES ORGANIZĀCIJU UN TRANSPLANTĀCIJAS CENTRU DARBU 2022.GADĀ LATVIJĀ**

Cilvēku orgānu ieguvi un transplantāciju, kā īpašu veselības aprūpes sastāvdaļu, Latvijā regulē likums "Par miruša cilvēka ķermeņa aizsardzību un cilvēka audu un orgānu izmantošanu medicīnā" un Ministru kabineta 2013. gada 29. janvāra noteikumu Nr. 70 "Noteikumi par cilvēka orgānu izmantošanu medicīnā, kā arī cilvēka orgānu un miruša cilvēka ķermeņa izmantošanu medicīnas studijām" (turpmāk Noteikumi Nr. 70). Noteikumu Nr. 70 4. punkts paredz, ka orgānu ieguves organizāciju un transplantācijas centru atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Aģentūra savas kompetences ietvaros ir novērtējusi atbilstību, kā arī izsniegusi Orgānu izmantošanas atļauju orgānu ieguvei un transplantācijai VSIA “Paula Stradiņa klīniskā universitātes slimnīca” un veic tās darbību uzraudzību.

Saskaņā ar Noteikumu Nr.70 prasībām orgānu ieguves organizācijas un transplantācijas centri iesniedz Aģentūrā pārskatu par darbību iepriekšējā gadā. Pārskatā iekļauj informāciju par dzīvo un mirušo donoru skaitu, iegūto un transplantēto vai iznīcināto orgānu veidu un skaitu. Aģentūra ir apkopojusi VSIA “Paula Stradiņa klīniskā universitātes slimnīca” iesniegtos datus par iegūtajiem un transplantētajiem orgāniem 2022. gadā salīdzinājumā ar 2021. gadu.

Orgānu transplantācijas aktivitāte salīdzinot ar Covid-19 pandēmijas periodu ir palielinājusies, taču nieru transplantāciju skaits vēl nav pieaudzis līdz līmenim, kāds bija pirms Covid-19 pandēmijas.

Ir palielinājusies orgānu apmaiņas aktivitāte, tostarp izmantojot Eiropas orgānu apmaiņas organizācijas [FOEDUS orgānu apmaiņas platformu](https://www.foedus-eoeo.eu/#/public). 2022. gadā donora aknas un plaušas ar FOEDUS orgānu apmaiņas platformas starpniecību ir nodotas arī Šveices transplantācijas centram (ārpus Eiropas Ekonomiskās zonas).

Aizkuņģa dziedzera transplantācija 2021. gadā un 2022. gadā nav veikta.